તેમણે કહ્યું કે દેશ ચલાવવા માટે પૈસા તો જોઇએ છે. તેવામાં આ એક પ્રકારનો અન્યાય છે. જે સાધન ગરીબના કલ્યાણમાં ખર્ચ થવાનો હોય છે તે સાધન સંપન્ન વ્યક્તિના ખાતામાં જતો રહે છે. કેશ પર આધારિત અર્થવ્યવસ્થામાં આ ભષ્ટ્રાચારનું એક કેન્દ્ર અને કારણ પણ હોઇ શકે છે. સાથે જ આ પ્રસંગે અરુણ જેટલીએ કોંગ્રેસ પર પણ પ્રહાર કર્યા. તેમણે કહ્યું કે કોંગ્રેસ પરિવાર સેવામાં માને છે. પણ અમારો હેતું દેશ સેવા કરવાનો છે. અમારી અને કોંગ્રેસની નૈતિકતામાં બહુ અંતર છે. સાથે જ કોંગ્રેસ પર આક્ષેપ કરતા અરુણ જેટલીએ કહ્યું કે નોટબંધી લૂટ નથી લૂટ તો 2G, CWG અને કોલસા કૌભાંડમાં થઇ છે. બુધવારે સમગ્ર દેશના નવ રાજ્યોમાં ભાજપ પ્રેસ કોન્ફર્ન્સ કરશે. જેમાં તે નોટબંધીના ફાયદા અને કાળા નાણાંને લઇને ચર્ચા કરશે. સાથે જ આ મામલે પનામા પેપર અને જય સિંહ મામલે બોલતા અરુણ જેટલીએ કહ્યું કે આ અંગે તપાસ ચાલી રહી છે. અને જો તપાસ બાદ જો કોઇ આરોપી હશે તો અમારી સરકાર તેને સજા ચોક્કસથી આપશે.